open-index/open-wikipedia-markdown huggingface dataset:
Kohlberg Kravis Roberts

**Kohlberg Kravis Roberts & Co** (ofte forkortet til **KKR**) er et amerikansk investeringsselskap innen private equity, som fokuserer primært på lånefinansierte oppkjøp i selskapenes sene stadier. KKR ble etablert i 1976 av Jerome Kohlberg, Jr. samt fetterne Henry Kravis og George R. Roberts, som alle hadde jobbet sammen tidligere i Bear Stearns. Selskapet er basert i New York City.

I 2024 kjøpte KKR firmaet Superstruct Entertainment som eier og driver festivaler i Europa, blant dem Øyafestivalen i Norge og Sónar i Spania.

## Referanser


## Eksterne lenker
*
Meandrusa

* *[[Meandrusa payeni]]*
* *[[Meandrusa sciron]]*
* *[[Meandrusa lachinus]]*

***Meandrusa*** er en slekt av sommerfugler i gruppen svalestjerter.

## Utseende
Denne slekten kjennes lett på de sigdformede forvingene. De er middelsstore, slankvingede svalestjerter, på farge hvite eller gulatkige og svarte. Bakvingen er trukket ut til en mer eller mindre lang stjert.

## Levevis
## Utbredelse
Slekten er utbredt fra Sikkim i vest til Borneo og Java i øst.

## Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt ***Meandrusa*** Moore, 1888
****** *[[Meandrusa payeni]]* (Boisduval, 1836)
****** *[[Meandrusa sciron]]* (Leech, 1890) 
******* underart *[[Meandrusa sciron hercules]]* (Blanchard, 1871) 
****** *[[Meandrusa lachinus]]* (Fruhstorfer, 1902) 
******* underart *[[Meandrusa lachinus gyas]]* (Westwood, 1841)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Meandrusa'' – www.nic.funet.fi/ – Lepidoptera database
Losaria

* *[[Losaria coon|L. coon]]*
* *[[Losaria neptunus|L. neptunus]]*
* *[[Losaria palu|L. palu]]*
* *[[Losaria rhodifer|L. rhodifer]]*

***Losaria*** er en slekt av sommerfugler i gruppen svalestjerter.

## Utseende
Slanke, mørkfargede, ganske store svalestjerter. De avlange bakvingene ender i en kort, klubbeformet stjert.
Forvingen er ensfarget mørkbrune bortsett fra noen mørkere streker mellom vingeårene. Bakvingen har gjerne hvite og/eller røde flekker.

## Levevis
I likhet med mange andre svalestjerter har i alle fall noen av disse artene larver som lever på holurtslekten (*[[Aristolochia]]*, i holurtfamilien).

## Utbredelse
Slekten er utbredt i det sørøstlige Asia, inkludert deler av Indonesia.

## Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

Artene i slekten *Losaria* er (? var tidligere) av noen entomologer plassert i slekten *[[Atrophaneura]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt ***Losaria*** Moore, 1902
****** *[[Losaria coon]]* (Fabricius, 1793)
****** *[[Losaria neptunus]]* (Guérin-Méneville, 1840)
****** *[[Losaria palu]]* (Martin, 1912) 
****** *[[Losaria rhodifer]]* (Butler, 1876)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Losaria'' (''Atrophaneura'') – www.nic.funet.fi/ – Lepidoptera database
Orknøyenes flagg

**Orknøyenes flagg** består av en rød flaggduk med et gulkantet blått nordisk kors. Flagget ligner på Norges flagg, men har gult i stedet for hvitt. Dette er en bevisst henvisning til at Orknøyene har hørt til under Norge. Flagget kombinerer norske og skotske farger. Korsflagget ble vedtatt av Orkney Islands Council i 2007, etter at det var avholdt åpen avstemning om nytt flagg. Flagget er tegnet av Duncan Tullock fra øya Birsay.

## Tidligere flagg
Flagget av 2007 erstatter et tidligere uoffisielt flagg bestående av et rødt nordisk kors på gul duk. Dette uoffisielle flagget ble til på midten av 1990-tallet og blr lokalt omtalt som St. Magnuskorset. Det var oppkalt etter Orknøyenes helgen Magnus Orknøyjarl, selv om det ikke foreligger noen historiske forbindelser mellom helgenen og det røde korset på gul bakgrunn. Flaggets gule og røde farger ble hentet fra Skottlands kongeflagg og det norske riksvåpenet, som et uttrykk for at øyene har røtter fra begge rikene. Flagget manglet offisiell status fordi Skottlands heraldiske myndighet, Lord Lyon King of Arms, anså det som for likt Ulsters våpen og flagg.

## Referanser
University of Texas System

**University of Texas** (forkortet **UT**) er et universitetssystem med ni universiteter og seks medisinske forsknings- og læresteder i Texas, USA. Vanligvis brukes begrepet om flaggskipinstitusjonen **University of Texas at Austin** (forkortet **UT Austin**), som er et doktorgrads- og forskningsuniversitet i Austin i Texas. Det tilhører de kvalitetsmessig svært høyt rangerte Public Ivy-universitetene i USA.

Til universitetet hører blant annet de faglig meget anerkjente University of Texas School of Law, McCombs School of Business, og Lyndon B. Johnson School of Public Affairs, som også huser Lyndon B. Johnson Library and Museum til minne om USAs 36. president.

Skolens hovedlokaler ligger ikke langt fra Texas State Capitol i Austin. Universitet ble dannet i 1883.

## Læresteder og skoler
Universitetene omfatter:
*University of Texas at Arlington (1895) – 24&nbsp;825 studenter
*University of Texas at Austin (1883) – 49&nbsp;697 studenter
*University of Texas at Brownsville, and Texas Southmost College (1973, 1926, fusjon 1991) – 15&nbsp;688 studenter
*University of Texas at Dallas (1961) – 14&nbsp;523 studenter
*University of Texas at El Paso (1914) – 19&nbsp;842 studenter
*University of Texas at San Antonio (1969) – 28&nbsp;380 studenter
*University of Texas at Tyler (1971) – 5&nbsp;926 studenter
*University of Texas of the Permian Basin (Odessa (1973) – 2&nbsp;695 studenter
*University of Texas–Pan American (Edinburg (1927) – 17&nbsp;337 studenter

De medisinske institusjonene omfatter:
*University of Texas Health Science Center at Houston – 3&nbsp;399 studenter
*University of Texas Health Science Center at San Antonio – 2&nbsp;754 studenter
*University of Texas M. D. Anderson Cancer Center (Houston) – 89 studenter
*University of Texas Health Center at Tyler
*University of Texas Medical Branch (Galveston) – 2&nbsp;255 studenter
*University of Texas Southwestern Medical Center at Dallas – 2&nbsp;350 studenter  
**University of Texas Southwestern Medical School 

UT Austin hadde høsten 2006 det femte høyeste opptaksantallet i landet (høyest i landet i perioden 1997&ndash;2003), med omtrent 50&nbsp;000 bachelor- og masterstudenter, og 16&nbsp;500 lærere og annet personale, herav 2&nbsp;814 vitenskapelig ansatte. På samme tid var skolepengene på US$ 7&nbsp;630 for studenter folkeregistrert i delstaten Texas.

Hele University of Texas System hadde i høsten 2006 i alt 190&nbsp;903 studenter og 17&nbsp;158 vitenskapelig ansatte, og de ulike lærestedene har stort sett skolepenger omkring US$ 4-5&nbsp;000 per år.

Bibliotekene ved UTA har 8,937 millioner titler, som gjør det til USAs tiende største bibliotek (2006).

## Referanser

## Eksterne lenker
*
Bingen am Rhein

**Bingen am Rhein** er en by i Tyskland, i delstaten Rheinland-Pfalz, ved elven Nahe der denne renner ut i Rhinen. Den inngår i Landkreis Mainz-Bingen. Byen er grunnlagt i jernalderen av kelterne (Bingium), og har om lag 25&nbsp;000 innbyggere. Bingen er en del av Øvre mellomrhindal som i 2002 ble oppført på UNESCOs verdensarvliste. Hildegard von Bingen døde i Kloster Rupertsberg som ligger innenfor grensene til dagens Bingen.

## Historie
Under Romerriket var Bingen utgangspunkt for Via Ausonia, hovedveien nordover til Augusta Treveroroum (Trier). Romerne befestet byen med en garnison i det første århundret e.Kr., og en trebro over Rhinen ble reist i 77 e.Kr. Etter Romerrikets fall ble Bingen frankisk krongods.

I høymiddelalderen fristet Bingen en vanskelig tilværelse som len under Erkebispedømmet Mainz, og led hardt under bondeopprøret i 1525. I første halvdel av 1300-tallet ble «musetårnet» (Binger Mäuseturm) reist som befestet tollkontor på en liten øy ute i Rhinen. Her ble ifølge sagnet Mainz-biskopen Hatto I drept ved at han under en hungersnød på 900-tallet ble spist opp av mus, derav tårnets navn.

I middelalderen var Bingen vanskelig å passere for skip, og ble dermed en viktig havn for omlasting og losing av frakteskuter. Først i 1832 ble den drøye 6 meter brede passasjen utvidet til 66 meter da den undersjøiske kvartsittgrunnen ved Bingen ble sprengt bort.

Bingen var fransk i perioden 1792-1813 (fra starten av revolusjonskrigene til henimot slutten av Napoleons-tiden). Etter Wienerkongressen i 1816 ble byen delt mellom Hessen og Preussen. Med Tysklands samling i 1871 ble Bingens funksjon som tollsted og grenseby overflødig, og Binger Mäuseturm fungerte som signaltårn for skip fram til 1974.

## Bildegalleri

Burg_Klopp.JPG|Burg Klopp på høyden ovenfor byen
Binger_Loch.JPG|Binger Loch


## Referanser


## Eksterne lenker
*
Charles Watson

**Charles «Chuck» Watson** er en amerikansk forretningsmann. Han dannet Natural Gas Clearinghouse, som senere ble omdøpt til Dynegy, hvor han også var administrerende direktør. Det var et særdeles mangfoldig energiselskap, som hadde mange likheter med rivalen Enron. Watson prøvde å kjøpe opp Enron mot slutten av 2001, hvorpå både han og selskapet fikk omtale som en «hvit ridder», men trakk seg fra forhandlingene etter at Enron la ut nye tall om sin finansielle situasjon.

Watson forlot Dynegy sent i 2002, da selskapet fikk store problemer etter anklager om regnskapssvindel, uriktig oppførsel under energikrisene i California, og andre alvorlige problemer. Han ble erstattet av Bruce Williamson.
Nahe

**Nahe** (keltisk *Nava*, «Vill elv») er en  lang tysk elv, som har sitt opphav i fjellene Hunsrück (Rheinland-Pfalz) og Nordpfälzer Bergland (Saarland). Den renner ut i Rhinen ved byen Bingen am Rhein. Nedbørfeltet er på , mens vannføringen til tider kan være så sterk som  ved Bad Kreuznach og inntil  ved Bingen.

Nahe er kjent for sin gode vinproduksjon (Riesling) med stedvis vulkansk jordsmonn. Den største byen, Bad Kreuznach, er meget malerisk og har en rekke vinhus. Vin fra nedbørsfeltet går under den generelle betegnelsen *[[Nahewein]]*. Byen Idar-Oberstein nord i nedbørområdet er en kjent by for smykkeproduksjon. Bingen nederst ved utløpet i Rhinen er en eldgammel handelsby for skipsfarten på Vest-Europas største elv.
Pachliopta

***Pachliopta*** (før stavet *Pachlioptera*) er en slekt av sommerfugler i gruppen svalestjerter.

## Utseende
Middelsstore, slanke, mørke svalestjerter med smale vinger. Vingenes grunnfarge er oftest svart med hvite og røde flekker. Bakvingen har bølgete ytterkanter og ender i en middels lang, vanligvis kølleformet stjert.

## Levevis
I alle fall noen av artene har larver som lever på planter i holurtslekten (*[[Aristolochia]]*, holurtfamilien). Dette er en slekt som blir spist av larvene til svært mange svalestjerter. Holurtene inneholder giftstoffer som gir larvene (og også senere de voksne sommerfuglene) god beskyttelse mot fiender. *Pachliopta*-artene blir etterlignet av andre svalestjerter, derfor er de litt vanskelige å kjenne igjen.

## Utbredelse
Slekten er utbredt fra India i vest til Ny-Guinea i øst, men de fleste artene lever på Filippinene og i Indonesia.

## Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

Artene i slekten *Pachliopta* er (var tidligere) av noen entomologer plassert i slekten *[[Atrophaneura]]*.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt ***Pachliopta*** Reakirt, 1865
****** *[[Pachliopta adamas]]* (Zincken, 1831)
****** *[[Pachliopta aristolochiae]]* (Fabricius, 1775) 
****** *[[Pachliopta antiphus]]* (Fabricius, 1793) 
****** *[[Pachliopta kotzebuea]]* (Eschscholtz, 1821) 
****** *[[Pachliopta atropos]]* (Staudinger, 1888) 
****** *[[Pachliopta mariae]]* (Semper, 1874) 
****** *[[Pachliopta phlegon]]* (C. & R. Felder, 1864) 
******* underart *[[Pachliopta phlegon annae]]* (C. & R. Felder, 1861)
******* underart *[[Pachliopta phlegon strandi]]* (Bryk, 1930) 
****** *[[Pachliopta leytensis]]* Murayama, 1978 
******* underart *[[Pachliopta leytensis buraki]]* Koçak, 1983 
******* underart *[[Pachliopta leytensis phegeus]]* (Hopffer, 1865) 
****** *[[Pachliopta schadenbergi]]* (Semper, 1886)
****** *[[Pachliopta liris]]* (Godart, 1819) 
****** *[[Pachliopta oreon]]* Doherty oreon 
****** *[[Pachliopta polydorus]]* (Linnaeus, 1763) 
****** *[[Pachliopta pandiyana]]* (Moore, 1881) 
****** *[[Pachliopta jophon]]* (Gray, 1852) 
****** *[[Pachliopta polyphontes]]* (Boisduval, 1836) 
****** *[[Pachliopta hector]]* (Linnaeus, 1758)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Pachliopta'' (''Atrophaneura'') – www.nic.funet.fi/ – Lepidoptera database
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk entomologisk forening – for deg som vil lære mer om insekter.
Karlshamn kommune

**Karlshamn kommune** er en kommune i Blekinge län i landskapet Blekinge i Sverige. Kommunens administrasjonssenter ligger i Karlshamn.

Kommunen grenser i vest til Olofström kommune og Sölvesborg kommune, i øst til Ronneby kommune og i nord til Tingsryd kommune i Kronobergs län.

I kommunen finnes en av Blekinges største skjærgårder, Hällaryds skjærgård.

## Administrativ historikk
I 1863, da de svenske kommunalforordningene trådte i kraft, bestod området av Karlshamn by og fem sogn. I 1881 ble ytterligere en landskommun lagt til, Ringamåla, gjennom utbryting fra Asarum. Ved kommunereformen av 1952 ble storkommunene Hällaryd (av Hällaryds og Åryds kommuner), Asarum (gjennom gjenforening av Asarum og Ringamåla), og Mörrum (av kommunene Elleholm og Mörrum) etablert. I 1967 ble Karlshamn by, Asarum, Hällaryd og Mörrum slått sammen.

## Tettsteder
Karlshamn kommune har syv tettsteder. I tabellen oppgis antall innbyggere per 31. desember 2010.

## Noter


## Referanser


## Eksterne lenker
* 
* Kommunens nettside
Mot alle odds

***Mot alle odds*** (originaltittel: *Against All Odds*) er en amerikansk spillefilm fra 1984 i sjangeren krim-thriller-romanikk. Hovedrollene spilles av Rachel Ward og Jeff Bridges. Regi er ved Taylor Hackford.

## Handling
Terry Brogan faller i unåde hos ledelsen i det lokale rugbylaget og sparkes ut. Av en gangster-kamerat blir så den kyniske Brogan leiet for å finne Jessie Wyler (Ward) – den forsvunne elskerinnen til den brutale nattklubbeieren Jack Wise (James Woods). Ifølge Jack har Jessie stukket ham ned og forduftet med 50 000 dollar. Men Terry glemmer raskt oppdraget sitt da han finner – og forelsker seg i hodestups i – den vakre Jessie på en meksikansk øy. Problemene oppstår når Jack sender håndlangeren sin Hank Scully (Alex Carras) for å hente de elskende hjem. Drevet av begjær etter den mystiske unge kvinnen, vikles Terry raskt inn i ett nett av korrupsjon, forræderi og mord.

### Om filmen
Filmen ble blant annet kjent på grunn av soundtracket «Against All Odds (Take a Look at Me Now)» av Phil Collins. Sangen ble Oscar-nominert for beste musikk i 1985.

*Mot alle odds* er en nyinnspilling av *Out of the Past* fra 1947.

## I rollene
* Rachel Ward som Jessie Wyler
* Jeff Bridges som Terry Brogan
* James Woods som Jake Wise
* Alex Karras som Hank Sully
* Jane Greer som Mrs. Grace Wyler
* Richard Widmark som Ben Caxton
* Dorian Harewood som Tommy
* Swoosie Kurtz som Edie
* Saul Rubinek som Steve Kirsch

## Eksterne lenker
*
Karlskrona kommune

**Karlskrona kommune** er en kommune i Blekinge län i landskapet Blekinge i Sverige. Kommunen grenser i vest til Ronneby kommune, samt i nord til Emmaboda og Torsås kommuner, Kalmar län (Smålands landskap). I sør og øst finnes skjærgård og strender.

Kommunens administrasjonssenter ligger i Karlskrona.

## Administrativ historikk
Karlskrona kommune har en meget komplisert inndelingshistorikk fra kommunalforordningenes innføring i 1863 og fram til kommunens nåværende inndeling fra 1974. 

Ved inngangen til 1900-tallet besto området av, foruten byen Karlskrona, fjorten landskommuner og en municipalköping. En del av disse hadde oppstått gjennom delinger i 1888. I 1925 ble kommunen Hasslö och Aspö delt i to, Aspö og Hasslö. I 1934 ble en del av Augerums landskommun innlemmet i Karlskrona by. 

Ved kommunreformen i 1952 ble følgende storkommuner etablert: Lyckeby (av de tidigere kommunene Augerum og Lösen), Jämjö (av Jämjö og Torhamn samt Kristianopels municipalköping), Fridlevstad (av Fridlevstad og Sillhövda), mens Tving, Nättraby, Sturkö, Ramdala, Hasslö og Rödeby forble uforandret. Aspö og Tjurkö ble innlemmet i Karlskrona by. 

I 1963 gikk Tving inn i Fridlevstad og Ramdala i Jämjö. I 1967 gikk Lyckeby inn i Karlskrona by. I 1974 ble den foreløpig siste kommuneendringen gjennomført ved at Jämjö og Fridlevstad ble slått sammen med Karlskrona.

## Tettsteder
Karlskrona kommune har 18 tettsteder. I tabellen oppgis antall innbyggere per 31. desember 2010.

## Referanser


## Eksterne lenker
* 
* Kommunens nettsider
Olofström kommune

**Olofström kommune** er en kommune i Blekinge län i landskapet Blekinge i Sverige. Kommunens administrasjonssenter ligger i Olofström. Kommunen er omgitt av hundretalls innsjøer og grenser til Osby, Kristianstad, Bromölla, Sölvesborg, Karlshamn, Tingsryd og Älmhult kommuner.

## Administrativ historikk
Da de svenske kommunalforordningene trådte i kraft 1. januar 1863 ble Jämshögs landskommun etablert av Jämshögs sogn i Listers härad. Denne ble delt allerede 16. oktober samme år, da Kyrkhults landskommun ble skilt ut. Neste deling skjedde i 1941 da Olofströms köping ble skilt ut fra Jämshögs kommune. I 1966 ble alle gjenforenet under navnet Olofström, fremdeles köping frem til kommunereformen i 1971 da enhetlig kommunetype ble innført og nåværende Olofström kommune formelt oppstod.

## Tettsteder
Olofström kommune har fem tettsteder. I tabellen oppgis antall innbyggere per 31. desember 2010.

## Referanser


## Eksterne lenker
* 
* Kommunens nettsider
Ronneby kommune

**Ronneby kommune** er en kommune i Blekinge län i landskapet Blekinge i Sverige. Kommunen har sjølinje mot Østersjøen. Kommunens administrasjonssenter ligger i Ronneby.

Kommunen grenser til Tingsryds, Emmaboda, Karlskrona og Karlshamns kommun. Kommunen har en liten eksklave i Karlskrona kommun med et par byer, (Skillingsboda, Lönnemåla og Stora Lönnemåla) samt det meste av innsjøene Stora Skälen og Långasjön.

Kommunen er kjent for Ronneby brunn, et stort kurbad og hotell som i dag er konferansehotell og ligger om lag to kilometer fra torget i Ronneby. Før brannen i 1959 var det Europas største trebygning, og anlegget er spesielt kjent for sin vakre park med fem temahager. Det nye hotellet, som ble tatt i bruk i 1961, har 262 dobbeltrom og konferanseforhold for 600 personer. Det eies i dag av Norlandia. 

I Kallinge, åtte kilometer nord for Ronneby ligger også regionalflyplassen Ronneby lufthavn, som er samlokalisert med Blekinge flygflottilj, også kalt F 17 Kallinge. 

## Tettsteder
Ronneby kommune har ni tettsteder. I tabellen oppgis antall innbyggere per 31. desember 2005.

## Referanser


## Eksterne lenker
*
Sölvesborg kommune

**Sölvesborg kommune** er en kommune i Blekinge län i landskapet Blekinge i Sverige. Kommunens administrasjonssenter ligger i Sölvesborg.

Kommunen grenser til Bromölla kommune i Skåne län og Olofström kommune og Karlshamn kommune i Blekinge län.

## Administrativ historikk
Ved kommunereformen i 1952 ble storkommunen Gammalstorp opprettet av de tidigere kommunene Gammalstorp og Ysane. Samtidig ble Sölvesborg landkommune innlemmet i Sölvesborg by. Den 1. januar 1971 oppsto Sölvesborg kommune gjennom sammenslåing av Sölvesborg by med Mjällby og Gammalstorp landkommuner.

## Geografi
Kommunen omfatter i vest det skogkledde Ryssberget. I øst ligger halvøya Listerlandet. 

E22 går gjennom kommunen. Kommunen er knytta til det svenske jernbanenettet gjennom Blekinge kustbana som trafikkeres av Øresundstog.

## Tettsteder
Sölvesborg kommune har ni tettsteder. I tabellen oppgis antall innbyggere per 31. desember 2010.

## Noter


## Referanser


## Eksterne lenker
* 
* Kommunens nettsider
Hvitvasking

**Hvitvasking** (også kalt **pengevasking**) er tiltak som mål å skjule eller tilsløre at verdier stammer fra straffbare forhold. Hvitvasking er virksomhet der penger som er unndratt beskatning, eller penger som er et resultat av ulovlige virksomheter, også kjent som *svarte penger*, gjennom ulike disposisjoner fremstår som *hvite penger.*

Slike disposisjoner kan være oppkjøp av vinnerbonger i legale totalisatorspill eller å sette de inn i omsetningen i en legal virksomhet som hvitvaskerne kontrollerer. Andre eksempler kan være oppkjøp av antikviteter eller samleobjekter som selges som «loftsfunn».

Det finnes flere tiltak som myndighetene har satt i verk for å stoppe hvitvasking, blant annet rapporteringsplikt for kontantbeløp ved større innskudd samt rapporteringsplikt for utførsel av større beløp i kontanter/valuta.

Arbeidet finansforetakene gjør for å unngå å bidra til hvitvasking benevnes AML (fra engelsk Anti Money Laundering), på norsk antihvitvasking. Alle norske finansforetak er pålagt AML-tiltak i Lov om tiltak mot hvitvasking og terrorfinansiering (hvitvaskingsloven) som trådte i kraft 15.10.2018.

Formuesendring i selvangivelsen har ofte vært brukt som et signal om inntekter som er blitt unndratt beskatning.

I jurisdiksjoner hvor inntektsskatt, formuesskatt og lignende ikke finnes anses intet tjent eller eiet som unndratt for beskatning. Det betyr at inntekt vunnet i utlandet av et norskeid selskap registrert i en ovennevnt jurisdiksjon (ofte kalt skatteparadis), ikke er svarte penger, selv om de er ubeskattet.
## Se også
* Politisk eksponert person
* 1Malaysia Development Berhad-skandalen
* Muldyr

## Referanser


## Litteratur
* Jon Petter Rui *Hvitvasking: fenomenet, regelverket, nye strategier* 2012 ISBN 9788215020549
Oslo Østre Skytterlag

**Oslo Østre Skytterlag**, til vanlig kalt «**Østre**» er et skytterlag fra Årvoll i Oslo. Laget ble stiftet 3. februar 1883 som *Oslo Kristiania Østre*. Laget har egen skytebane ved Stig på Årvoll, inntil Lillomarka. Skytebanen sto ferdig bygget i 1998 med 50 meter, 100 meter og 200 meters baner, og har senere fått bygget på garderobe og 15 meters bane. Banen har i nyere tid blitt pusset opp med elektroniske skiver på 100 meter og 200 meter istedenfor trekkskiver, og 50 meters banen har blitt fjernet. 

Laget har fostret flere olympiske mestere og verdensmestere. Blant lagets kjente utøvere har vært: Gudbrand Skatteboe, Mauritz Amundsen, Odd Sannes, Rolf Bergersen, Willy Røgeberg, Magne Landrø, Kjell Skøien og Finn Amundsen.

Laget har egen avdeling for skiidrett. 

## Oslo Østre Skytterlags skiklubb
**Kristiania Østre Skytterlags Skilag**, senere **Oslo Østre Skytterlags Skiklubb** ble dannet som egen klubb i 1895.

Aksel Refstad, som representerte Oslo Østre Skytterlags skiklubb, ble i 1901 tildelt Holmenkollmedaljen for sin seier i kombinert i Holmenkollrennene i 1900.

## Eksterne lenker
*Klubbens nettsider
Europavei 82

**Europavei 82** eller **E82** er en europavei som går mellom Porto i Portugal og Tordesillas i Spania. Veiens lengde er 379 km.

## Knutepunkter
}

|}

## Eksterne lenker
Investorrelasjoner

**Investorrelasjoner**, fra engelsk *investor relations*, forkortet *IR*, er et felt innen selskapskommunikasjon. Det spesialiserer seg på informasjons- og avsløringsledelse for offentlige og private selskaper. Internt i bedrifter omfatter begrepet den avdelingen som jobber med å bearbeide spørsmål fra aksjonærer, investorer og andre som måtte være interessert i selskapets aksjer eller finansielle informasjon.

De fleste offentlige selskaper har nå egne IR-direktører som overvåker mange sider av aksjonærmøter, pressekonferanser, orienteringer, årsberetninger og IR-seksjoner på selskapenes nettsider.
Europavei 801

**E801** eller **Europavei 801** er en europavei som går mellom Coimbra i Portugal og Verín i Spania.

## Knutepunkter
}

|}

## Referanser
Pharmacophagus

* *[[Pharmacophagus antenor|P. antenor]]* 

***Pharmacophagus*** er en slekt av sommerfugler i gruppen svalestjerter. Slekten omfatter bare én kjent art, *Pharmacophagus antenor*, som er endemisk for Madagaskar.

## Utseende
*Pharmacophagus antenor* er en stor svalestjert med et vingespenn på 12-14 centimeter.
Vingene er mørkbrune med hvite flekker, og bakvingen har en lang, litt klubbeformet stjert ved bakhjørnet. Langs ytterkanten av bakvingen er det noen halvmåneformede, rosa flekker. Bakkroppen er blek.

## Levevis
Denne artens larver lever på plantene *[[Aristolochia acuminata]]* (familien Aristolochiaceae) og *[[Quisqualis indica]]* (familien Combretaceae).

## Systematisk inndeling
Slektskapsforholdene mellom svalestjertenes delgrupper og slekter er avklart i ulik grad. Derfor kan endringer skje.

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt ***Pharmacophagus*** Haase, 1892
****** *[[Pharmacophagus antenor]]* (Drury, 1773)

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Pharmacophagus'' – www.nic.funet.fi/ – Lepidoptera database
* http://en.butterflycorner.net/Pharmacophagus-antenor-Antenor.495.0.html  - nettside om arten, med bilder
Ramstad (Sykkylven)

**Ramstad og Ramstaddal** er ei grend i Sykkylven kommune i Møre og Romsdal. Den ligger på sørsiden av Storfjorden, rundt 12 kilometer øst for Sykkylven. Nærmeste by er Ålesund som ligger under fire mil unna.
Jan Gulbransson

**Jan Gulbransson** (født 4. juni 1949 i München) er en tysk illustratør, og barnebarn av den kjente norsk-tyske illustratøren Olaf Gulbransson. Han har blant annet tegnet Donald Duck og arbeidet med animasjonsfilm.

## Referanser


## Eksterne lenker
* Kort biografi
* Kort omtale med bildeeksempler
Overføringsbedrageri

**Overføringsbedrageri** er et rettsbegrep i USA, som gir hjemmel for utvidet straff i alle kriminelle bedragerihandlinger, dersom det kan påvises at handlingen involverte bruk av elektronisk kommunikasjon av noe slag, i en hvilken som helst fase i lovbruddsforløpet. I likhet med i tilfeller av postbedrageri, blir denne vedtekten ofte brukt som fundament for et separat føderalt søksmål, i det som ellers bare hadde blitt klassifisert som et lovbrudd.
Lisbeth Skei

**Lisbeth Skei** (født 1957) er en norsk journalist, statsviter og programleder. Hun har vært tilknyttet NRK siden 1984 og vært nyhetsanker i *[[Dagsrevyen]]* siden 1992.

Skei er utdannet cand. polit. med hovedfag i statsvitenskap (internasjonal politikk), med sosialøkonomi og offentlig rett i fagkretsen.

Hun startet som sommervikar i NRK Østlandssendingen i 1984 og arbeidet som reporter i radio de første årene, inkludert fem år i *[[Dagsnytt]]*. I 1992 ble hun nyhetsanker i *[[Dagsrevyen]]*. Hun har også jobbet som politisk reporter og programleder for debattprogrammer og valgsendinger. Skei ledet også NRKs Millennium-sending sammen med Petter Nome ved inngangen til tusenårsskiftet.

## Referanser


## Eksterne lenker
*
Ramstad (Tjeldsund)

**Ramstad** er ei grend i Tjeldsund kommune i Nordland, like ved Fjelldal. Ramstad ligger på fastlandet, på østsiden av Tjeldsundet. Nærmeste by er Harstad, som ligger under fem mil unna.
Investeringsbedrageri

**Investeringsbedrageri** (også kjent som **verdipapirbedrageri**) er en handling hvor investorer blir villedet og manipulert, og dertil utsatt for tyveri. Begrepet omfatter normalt underslag av kapital fra investorer, samt å gi feilaktig informasjon til revisjonsbyråer. Myndighetene anser at samfunnet i økende grad er avhengig av at finansmarkedet fungerer etter hensikten. Dette motiverer politi og påtalemyndighet til å etterforske kriminalitet som truer denne sektoren.

## Referanser
Richard Causey

**Richard Alan Causey** (født 9. januar 1960) er en av hovedpersonene bak den famøse Enron-skandalen. Han var Enrons viseadministrerende direktør og regnskapssjef.

Causey tok eksamen ved University of Texas at Austin, med en bachelorgrad i regnskapsføring, samt en MBA. Han ble deretter autorisert regnskapsfører i staten Texas. Causey fikk jobb i Arthur Andersen LLP, hvor han steg i gradene og til slutt ble leder for revisjonsapparatet til Enron.

Han arbeidet tett med de ansatte i Enron, og ble godt kjent med både dem og selskapets regnskapsprosedyrer. Han forlot deretter Arthur Andersen til fordel for Enrons kapital- og handelsavdeling. Causey ble etter en stund forfremmet til regnskapssjef, hvor han godkjente spesialforetakene som skulle vise seg å bli Enrons største problem. Han fikk sparken fra Enron den 14. februar 2002, som en del av en etterforskning av SEC.

Den 22. januar 2004 ble Causey tiltalt for overføringsbedrageri og konspirasjon i forbindelse med sitt arbeid i Enron i perioden 1998&ndash;2002. Aktorene trodde ikke at han hadde skjult store pengesummer i det store antallet tvilsomme handler, men derimot at han kjente til detaljene rundt mange av dem. Causey sa seg i utgangspunktet «ikke skyldig», men trakk dette tilbake den 28. desember 2005, da han sa seg skyldig og godtok å vitne mot Kenneth Lay og Jeffrey Skilling, i bytte mot en formildet straff på 5 til 7 års fengsel.

## Referanser
Maren Kateraas

**Maren Kateraas** (født 29. juni 1987) er en norsk manusforfatter fra Oslo. Hun vant  Amandusprisen for filmen *Lekebil* i 2005. Dette året var manuskonkurransen i samarbeid med Statens vegvesen og temaet var trafikksikkerhet. Filmen ble spilt inn i forkant av festivalen i 2005.    

Siden 2005 har Maren tatt trafikksikkerhet på alvor, noe som har kommet til uttrykk i hennes karrierevei. Blant annet når hun i 2015 ba om fotoerstatning fra VG.

I 2021 startet hun som innholdsprodusent i TRY Råd, med spesielt fokus på videoproduksjoner som belyser temaer innenfor bærekraft, teknologi eller samfunnsutvikling.   

## Referanser


## Eksterne lenker
* Om filmen hos nfi – pdf-fil
Natten var het

***Natten var het*** (originaltittel: *In the Heat of the Night*) er et amerikansk kriminal-drama fra 1967 regissert av Norman Jewison. Hovedrollene spilles av Sidney Poitier og Rod Steiger. Filmen er basert på en roman med samme tittel, skrevet av John Ball i 1965.

Filmen vant Oscar for beste film.

Den har fått to mindre kjente oppfølgere: *They Call Me Mister Tibbs!* (1970) og *The Organization* (1971). 

## Handling
Tibbs er en svart politietterforsker fra Philadelphia som er på besøk hos sin mor i en liten sørstatsby i Mississippi. Der trekkes han tilfeldigvis inn i etterforskningen av et drap, og får med dét oppleve fordommene mot svarte som preger det gammelmodige stedet. Dette gjelder også Gillespie, som er stedets sheriff. Tibbs, som er mordekspert, arresteres som mistenkt mens han venter på toget. Sheriff Gillespie blir paff når han senere oppdager Tibbs er en av de fremste etterforskerne i sin hjemby. Mer eller mindre frivillig inngår de to et samarbeide. Underveis oppdager Tibbs at innbyggerne egentlig ikke er opptatt av å oppklare forbrytelsen. Holdningen deres er å finne en eller annen som de kan henge for forbrytelsen. At en svart mann kan stille intrikate spørsmål om mordet, overskygger selve drapet. Enkelte samfunnsstøtter føler seg forarget og støtt, og enkelte går så langt som å sende sine lakeier etter ham. Under en farlig situasjon får han imidlertid bistand fra sheriff Gillespie. Etterhvert klarer Tibbs å vinne hans respekt, og til slutt å avsløre den skyldige.

## Om filmen
### Popularitet og økonomi
*Natten var het* ble sett av drøyt 20 millioner i USA. Den innbrakte $24,4 millioner og havnet på 13. plass over de mest innbringende filmene i USA i 1967.

Produksjonskostnadene var på $2 millioner.

### Anmeldelser
Filmen ble meget godt mottatt av kritikerne, noe som gjenspeiles i at den har fått 96 % på Rotten Tomatoes. Den amerikanske filmanmelderen Leonard Maltin gav den 4 av 4 stjerner.

*[[VG]]s* anmelder gav den terningkast seks. ''Arbeiderbladets'' anmelder mente det var en film som fullt ut fortjente sine Oscar-priser.

### Priser
Filmen ble tildelt fem Oscar; For beste film, beste mannlige hovedrolle (Steiger), beste klipping, beste lydmiks og beste filmatisering. Den vant også tre Golden Globes, blant annet for beste film.

I 2002 ble filmen funnet betydningsfull nok til å bli bevart i USAs nasjonale filmregister.

## Rollebesetning

## Referanser


## Eksterne lenker
*
Nattens krigere

***Nattens krigere*** (originaltittel: *The Warriors*) er en amerikansk action-thriller og kultfilm fra 1979 regissert av Walter Hill. Hovedrollen spilles av Michael Beck. Filmen er basert på boka med samme tittel, skrevet av Sol Yurick i 1965.

## Handling
Under et enormt møte hvor alle New Yorks gategjenger er samlet blir taleren og initiativtakeren til møtet skutt og drept, og gjengen kalt «The Warriors» får urettmessig skylda. Deretter følger vi gjengens reise gjennom byen nattestid for å komme tilbake til «sitt område» mens 100 000 andre gjengmedlemmer deltar i en intens klappjakt på dem. Lederen for gjengen som utførte drapet er desperat etter å få tatt knekken på den lille gruppa, men The Warriors er tøffere enn noen kunne ane.

### Om filmen
*Nattens Krigere* regnes som en kultfilm

Filmens meste berømte sitat (og kanskje en av filmhistoriens mest berømte) er: «*Warriors... come out to play-ay!*» Filmklipp. Heavy Rock gruppa Twisted Sister gav i 1985 ut en låt og en LP med samme tittel, der de lagde sin egen versjon basert på filmsitatet.

## I rollene
*Michael Beck –  Swan 
*James Remar –  Ajax 
*David Patrick Kelly –  Luther 
*Dorsey Wright –  Cleon 
*Brian Tyler –  Snow 
*David Harris –  Cochise 
*Tom McKitterick –  Cowboy 
*Marcelino Sánchez –  Rembrandt 
*Terry Michos –  Vermin 
*Deborah Van Valkenburgh –  Mercy 
*Roger Hill –  Cyrus 
*Lynne Thigpen –  Radio deejay

## Eksterne lenker
*
Never av stål

***Never av stål*** (originaltittel: *Every Which Way But Loose*) er en amerikansk actionkomedie fra 1978 regissert av James Fargo. Filmen handler om en lastebilsjåfør som tjener ekstra penger ved å delta i diverse arrangerte slåsskamper. Hovedrollen spilles av Clint Eastwood, mens en sentral birolle spilles av Geoffrey Lewis, Sondra Locke og Beverly D'Angelo.

I 1980 kom en oppfølger kalt *[[På tørre never]]*.

*Never av stål* ble dårlig mottatt av anmelderne, men ble en suksess hos publikum.

## Handling
Philo Beddoe er en lastebilsjåfør og slåsskjempe som tjener penger på si ved å konkurrere i diverse arrangerte slåsskamper. Han har to venner, Orville, som arrangerer hans kamper, og en orangutang han en gang vant i et veddemål. En dag treffer han en jente på en pub som han forelsker seg i og når hun forsvinner etter deres første møte, setter han i gang en leteaksjon etter henne. Underveis kommer han i krig med en motorsykkelgjeng og politiet.

## Om filmen

### Popularitet og økonomi
*Never av stål*  ble meget populær i USA hvor den innbragte $104 millioner. Den havnet på fjerdeplass over de mest innbringende filmene i USA i 1978. Den amerikanske anmelderen Leonard Maltin gav den BOMB, som er hans laveste gradering.

Produksjonskostnadene var på ca $5 millioner.

### Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes.

## I rollene
(utvalg)
* Clint Eastwood –  Philo Beddoe 
* Sondra Locke –  Lynn Halsey-Taylor 
* Geoffrey Lewis –  Orville Boggs 
* Beverly D'Angelo –  Echo 
* Walter Barnes –  Tank Murdock

## Referanser


## Eksterne lenker
*
Lamproptera curius

* *L. c. libelluloides*
* *L. c. walkeri*

***Lamproptera curius*** er en sommerfugl i familiegruppen svalestjerter. *Lamproptera curius* hører til blant de sommerfuglene som kalles «dragehaler». En slekt av svalestjerter som har fått sitt navn fordi bakvingene har uvanlig lange stjerter og kan minne om halen til en drage.

Den lever sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene. Eggene legges direkte på næringsplanten, som er planter i familien Combretaceae. Larven lever som plantespiser og er radikalt forskjellige fra de voksne, både i levevis og i kroppsbygning.

*Lamproptera curius* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Lamproptera]]*
****** ***Lamproptera curius*** (Fabricius, 1787)
****** synonymer: *Papilio curius* Fabricius, 1787 
****** underarter / varianter: *L. c. libelluloides* (Fruhstorfer, 1898) *L. c. walkeri* Moore, 1902

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Lamproptera curius'' – www.nic.funet.fi/
Lee Grant (andre betydninger)

**Lee Grant** er navnet til flere personer:

* Lee Grant (f. 1927), amerikansk teater-, TV- og filmskuespiller.
* Lee Grant (fotballspiller) (f. 1983), engelsk fotballspiller
Orectolobiformes

* Brachaeluridae 
* Ginglymostomatidae 
* Hemiscylliidae
* Orectolobidae 
* Parascylliidae 
* Rhincodontidae
* Stegostomatidae 

**Orectolobiformes** er en gruppe av haier som omfatter 32 arter. Disse haiene har to ryggfinner uten pigger og ofte et lite sprøytehull. Til gruppen hører hvalhaien, som er den største haiarten og verdens største fisk.

## Eksterne lenker
*
Arne Fredly

**Arne Helge Fredly** (født 1964 i Molde) er en norsk aksjetrader og tidligere aksjemegler. Han er sønn av agronom og tidligere ordfører i Molde Asmund Fredly og utdannet siviløkonom fra Norges Handelshøyskole i Bergen. 

Arne Fredly startet meglerkarrieren i Alfred Berg Kapitalforvaltning som 24-åring og var der i fire år. Senere gikk han til Jan Petter Colliers meglerhus Sundal Collier Forvaltning. Her ble han etter hvert sjefmegler og nest største partner. Han sluttet i desember 2000 for å starte som investor for egen regning. Siste likning viste da en skattbar inntekt på 42 millioner kroner.

Han har bygd opp en stor formue og driver sitt eget investeringsfond. Ifølge bladet ''Kapital''s oversikt over Norges 400 rikeste, hadde han i 2023 en formue på 6,5 milliarder kroner. I juli 2008 hadde han portrettintervju i fjernsyn, da han var gjest i Christian Strands talkshow *[[I kveld]]* på NRK2. 

Fredly flyttet i 2001 til Monaco av økonomiske grunner.

I 2003 kjøpte han eiendommen Munkebakken på Lysaker i Bærum for ca. 90–100 millioner kroner. Med grunnlag i en avtale med selgeren, Einar Nagell-Erichsen, måtte Fredly betale ytterligere 15 millioner i 2007. Seinere samme år solgte han eiendommen til Kjell Inge Røkkes selskap Aker for 165 millioner, men angret seg etter kort tid og kjøpte den tilbake for nærmere 200 millioner kroner.

Han er kjent for å investere i kostbare superbiler. I 2004 kjøpte han en Mercedes-Benz SLR McLaren i Norge for over fem millioner kroner. I mai 2007 kjøpte han Michael Schumachers Ferrari F2005 (#248) fra Formel 1-sesongen 2005 for 14 millioner kroner. Han hadde i 2008 eid tre Bugatti Veyron, og i 2013 kjøpte han LaFerrari til 11 millioner kroner. 

## Referanser
MCI Inc.

**MCI, Inc.** var et amerikansk telekommunikasjonsselskap med hovedkontor i Ashburn, Virginia. Selskapet var et resultat av fusjonen mellom **WorldCom** (tidligere kjent som **LDDS** etterfulgt av **LDDS WorldCom**) og MCI Communications, og brukte navnet **MCI WorldCom** etterfulgt av **WorldCom**, før valget til slutt falt på det endelige navnet den 14. april 2003. Dette skjedde i forbindelse med selskapets tilbakekomst etter konkurs. Selskapet ble deretter kjøpt opp av Verizon Communications den 6. januar 2006, og er nå en del av deres Verizon Business-avdeling.
## Eksterne lenker
*
Attila Horvath (skuespiller)

::*For andre personer ved samme navn: se [[Attila Horvath]]*

**Attila Horvath** (født 24. april 1939, død 1. januar 2000) var en ungarskfødt norsk skuespiller og en av ildsjelene bak Club 7 i Oslo. Han kom til Norge i 1959 etter tre år i Wien, dit han hadde flyktet 17 år gammel etter oppstanden i Ungarn i 1956.

## Filmografi
* *Reisen til Julestjernen* (regi: Ola Solum, 1976)

## Referanser
Huset Visconti

**Huset Visconti** var en italiensk adelsfamilie fra høymiddelalderen og senmiddelalderen. De stammet fra Pisaregionen, den gangen Republikken Pisa. De hersket over Sardinia og til slutt også Hertugdømmet Milano. Pave Gregor X ble født Teobaldo Viscont.

Et kjent medlem av Huset Visconti er den italienske filmskaperen Luchino Visconti

## Eksterne lenker
*
Arne Sanden

**Arne Sanden** (født 30. oktober 1955, død 18. juli 2022) var ordfører i Lærdal kommune fra 2007 til 2011. Han representerte Arbeiderpartiet, og har også vært leder i Lærdal Arbeiderparti. 

Sanden var bonde og gartner, og hadde agronom- og gartnerutdanning.  Han var også aktiv i Lærdal IL.

## Referanser



## Eksterne lenker
* Alt om Arne Sanden konflikta - NRK/Sogn og Fjordane
Polysomnografi

**Polysomnografi**, ofte forkortet til **PSG**, er en klinisk nevrofysiologisk metode for undersøkelse av søvn og forandringene som skjer under søvn.  Undersøkelsen er gjort i de timene pasienten/forsøkspersonen vanligvis sover, om natten for de fleste.  Andre tidspunkt kan være aktuelle for mennesker med døgnrytmeforstyrrelser og de som arbeider skift. 

Gjennom elektroder som festes til hodet registreres kontinuerlig kroppsfunksjoner som hjerne (EEG) og øyebevegelser (EOG).  Muskeltonus, hjerterytmen (ECG eller EKG) og pustefunksjon registreres også.   

Disse data lagres og kan siden anvendes for objektivt å bedømme forekomsten av søvn og søvnstadiene.

## Tolkning og presentasjon av resultatet

Registreringen deles inn i seksjoner på vanligvis 20 eller 30 sekund.  Deretter presenteres resultatet ofte som et såkalt hypnogram/dormogram:

## Indikasjoner og anvendelsesområde
Polysomnografi utføres dels innen forskning og dels som en del av søvnmedisinske utredninger av pasienter med søvnforstyrrelser.  Den brukes til utredning av parasomnier og hypersomnier samt søvnapné.

## Spesialistutdannelse for leger
I Norge er polysomnografi en del av den obligatoriske spesialistutdannelsen i klinisk nevrofysiologi, og er ikke obligatorisk i andre medisinske spesialiteter.
Absolute Movie Hits

***Absolute Movie Hits*** er et samlealbum som inneholder flere av tidenes mest kjente filmlåter.

Albumet kom ut 21. februar 2005 ved siden av Absolute Music-serien. 

## Sporliste
### CD 1
#Lene Marlin – «Unforgivable Sinner»
#DumDum Boys – «Englefjes»
#Irene Cara – «Flashdance (What a Feeling)» 
#Christopher Cross – «Arthur's Theme» 
#ABBA – «Dancing Queen» 
#Duran Duran – «A View to a Kill» 
#Dolly Parton – «9 to 5» 
#Prepple Houmb & Morten Abel – «Hodet over vannet» 
#The Beach Boys – «Kokomo» 
#James Brown – «Living in America» 
#Huey Lewis & The News – «The Power of Love» 
#Diana Ross & Lionel Richie – «Endless Love» 
#Simple Minds – «Don't You (Forget About Me)» 
#Phil Collins – «Against All Odds»
#Ray Parker Jr. – «Ghostbusters» 
#Tina Turner – «We Don't Need Another Hero»
#Coolio feat. L.V. – «Gangsta's Paradise»
#Gene Kelly – «Singin' in the Rain»
#Elvis Presley – «Jailhouse Rock»

### CD 2
#Simon & Garfunkel – «Mrs. Robinson»
#a-ha – «The Living Daylights»
#Survivor – «Eye of The Tiger» 
#R. Kelly – «I Believe I Can Fly»
#Shirley Bassey – «Goldfinger»
#Roxette – «It Must Have Been Love»
#Prince – «Purple Rain»
#Wet Wet Wet – «Love Is All Around» 
#Harold Faltermeyer – «Axel F»
#Marianne Faithfull – «The Ballad of Lucy Jordan»
#Gabrielle – «Out of Reach»
#Yvonne Elliman – «If I Can't Have You»
#Whitney Houston – «I Will Always Love You»
#Berlin – «Take My Breath Away»
#Bruce Channel – «Hey Baby»
#Peter Cetera – «Glory of Love»
#Joe Cocker & Jennifer Warnes – «Up Where We Belong»
#Monty Python – «Always Look on the Bright Side of Life»
#Morten Harket – «Kamilla og Sebastian»

## Kilder
* Absolute Movie Hits
Verst

:*«Verst» kan også referere til [[kvalitet]].*
**Verst** (russisk: верста) er et gammelt russisk lengdemål som tilsvarte 1/7 russisk mil eller 1&nbsp;066,78&nbsp;m. Den ble videre inndelt som 500 sasjen eller 1500 arsjin (russisk alen). Enheten er også brukt i Finland under benevnelsen ***virsta***. Den finske versten målte imidlertid 1&nbsp;068,8&nbsp;m og tilsvarte dermed 1/10 svensk mil. En **polsk verst** tilsvarte 1&nbsp;020,8571&nbsp;m og utgjorde 1/7 polsk mil.
Russisk mil

En **russisk mil** er et gammelt lengdemål som tilsvarte sju verster eller , og ble videre inndelt som  sasjen eller  arsjin (russisk alen).

## Se også
* Mil
Absolute Reggae Classics

***Absolute Reggae Classics*** er et samlealbum som inneholder flere av de største reggae hits.

Albumet kom ut 20. juni 2005 ved siden av Absolute Music-serien. 

## Sporliste
### CD 1
#Shaggy – «In the Summertime»      
#C.J. Lewis – «Sweets for My Sweet»       
#Shinehead – «A Jamaican in New York»    
#Papa Dee – «The First Cut Is the Deepest»      
#Black Slate – «Amigo»     
#Beats International &ndash «Dub Be Good to Me»     
#Diana King – «Shy Guy»     
#Big Mountain – «Baby I Love Your Way»
#Aswad – «Don't Turn Around»      
#Johnny Nash – «I Can See Clearly Now»     
#Boris Gardiner – «I Want to Wake Up With You»      
#Snow – «Informer»     
#Bitty McLean – «It Keeps Rainin' (Tears from My Eyes)»     
#Chaka Demus & The Pliers – «Love You Like Crazy»     
#Shabba Ranks – «Mr. Loverman»

### CD 2
#Shaggy – Oh Carolina     
#Chilly White & Kenny Peach – «OK Fred»      
#Dennis Brown – «Money in My Pocket»     
#UB40 – «Red Red Wine»     
#Maxi Priest – «Wild World»      
#Dawn Penn – «You Don't Love Me (No No No)»     
#Sugar Minott – «(We Got a) Good Thing Going»     
#Bitty McLean – «Dedicated to the One I Love»
#Boy George – «Everything I Own»     
#Eddy Grant – «I Don't Wanna Dance»     
#Barbara Jones – «Just When I Needed You Most»      
#Jimmy Cliff – «Wonderful World, Beautiful People»      
#Inner Circle – «Bad Boys 2»     
#Third World – «Now That We've Found Love»

## Eksterne lenker